Iggy Pop

O Τζέιμς Νιούελ Όστερμπεργκ Τζούνιορ, γνωστός με το καλλιτεχνικό όνομα Iggy Pop (ελληνική απόδοση: Ίγκι Ποπ, 21 Απριλίου 1947) είναι τραγουδιστής και συνθέτης της ροκ μουσικής, όπως και ηθοποιός. Είναι γνωστός για την εκρηκτική σκηνική του παρουσία και ξεκίνησε την καριέρα του με τους Stooges, πριν συνεχίσει ως σόλο καλλιτέχνης στα μέσα της δεκαετίας του '70.

Έχει γνωρίσει μεγάλες επιτυχίες κατά τη διάρκεια της καριέρας του με τα κομμάτια "I Wanna Be Your Dog", "Search and Destroy" και "TV Eye" με τους Stooges, αλλά και τα "The Passenger", "Lust for Life" και "Real Wild Child (Wild One)" από την προσωπική του καριέρα.

Βιογραφία
Πρώτα χρόνια
Ο Όστερμπεργκ γεννήθηκε στο Μούσκεγκον του Μίσιγκαν το 1947 και μεγάλωσε σε οικισμό με τροχόσπιτα και λυόμενα σπίτια μαζί με τους γονείς του, τη Λουέλα και τον Τζέιμς Νιούελ Όστερμπεργκ, στο Υπσιλάντι του Μίσιγκαν.Limping with the Stooges in Washington Heights | The Brooklyn Rail Η καταγωγή του πατέρα του ήταν από τη Γερμανία, την Αγγλία και την Ιρλανδία, ενώ της μητέρας του από τη Νορβηγία και τη Δανία, ενώ ο πατέρας του είχε υιοθετηθεί από σουηδική οικογένεια απ' όπου πήρε το επίθετο του.

Ξεκίνησε τη μουσική του καριέρα σαν ντράμερ για κάποια τοπικά συγκροτήματα στο Ανν Άρμπορ του Μίσιγκαν, μεταξύ αυτών οι Iguanas, με τους οποίους ηχογράφησε μία διασκευή στο τραγούδι "Mona" του Μπο Ντίντλεϊ.The Iguanas | Biography & History | AllMusic Στα τέλη του 1965, έγινε ντράμερ των Prime Movers και σταμάτησε τη φοίτησή του στο πανεπιστήμιο.Iggy Pop - | The Michigan Daily

Στις αρχές του 1967, μετακόμισε στο Σικάγο, όπου επηρεασμένος από συγκροτήματα όπως The Sonics, MC5 και The Doors, σχημάτισε τους Psychedelic Stooges και ξεκίνησε να χρησιμοποιεί το όνομα Ίγκι. Το συγκρότημα αποτελούνταν από τον κιθαρίστα Ρον Άστον, τον ντράμερ Σκοτ Άστον και τον μπασίστα Ντέιβ Αλεξάντερ.Weasel interviews Iggy Pop: WHFS, Bethesda, MD, USA, December, 1980 Έδωσαν την πρώτη τους συναυλία σε ένα πάρτι την ημέρα του Χαλοουίν στο Ντιτρόιτ, με την παρουσία μελών των MC5.

The Stooges

Το νεοσύστατο συγκρότημα μίκρυνε το όνομα του σε The Stooges και ο Ίγκι Ποπ έγινε γνωστός για τις φρενήρεις παραστάσεις του στις συναυλίες τους. Το 1968, υπέγραψαν συμβόλαιο με την Elektra Records, κυκλοφορώντας το ομώνυμο άλμπουμ τους ένα χρόνο αργότερα,The Stooges - The Stooges | Songs, Reviews, Credits | AllMusic ακολουθούμενο από το "Fun House" το 1970.Funhouse - The Stooges | Songs, Reviews, Credits | AllMusic Αν και οι δύο δίσκοι είχαν χαμηλές πωλήσεις, επηρέασαν σε μεγάλο βαθμό την εξέλιξη του punk rock μερικά χρόνια αργότερα.6 Punk Rock Pioneers - The Cheat Sheet

Η δισκογραφική εταιρεία απέρριψε το συγκρότημα το 1971, λόγω της έλλειψης ενδιαφέροντος από το κοινό και της συνεχούς χρήσης ναρκωτικών. Οι Stooges διαλύθηκαν προσωρινά, αλλά με τη βοήθεια του Ντέιβιντ Μπόουι ένωσαν και πάλι τις δυνάμεις τους και μετακόμισαν στην Αγγλία. Αφού υπέγραψαν στην Columbia Records, κυκλοφόρησαν το "Raw Power", με τον Μπόουι στην παραγωγή.Raw Power - Iggy & the Stooges | Songs, Reviews, Credits | AllMusic Ο δίσκος δεν γνώρισε την επιτυχία που ήλπιζαν να έχουν και τα μέλη του συγκροτήματος έπεσαν και πάλι σε έντονη χρήση βαριών ναρκωτικών ουσιών, για να διαλυθούν το 1974.

Προσωπική καριέρα
Ο Ίγκι Ποπ έζησε για ένα διάστημα άστεγος στο Χόλιγουντ, πριν εισαχθεί στο νευροψυχιατρικό ινστιτούτο του Λος Άντζελες. Όσο βρισκόταν στην κλινική, συνέθεσε κάποια νέα κομμάτια με τον Τζέιμς Ουίλιαμσον, αλλά εφόσον δεν παρουσιάστηκε ενδιαφέρον από κάποια δισκογραφική εταιρεία, οι δύο μουσικοί διέκοψαν τη συνεργασία τους. Την ίδια περίοδο τον επισκέφθηκε ο Μπόουι, ο οποίος του πρότεινε να παίξουν μαζί στην περιοδεία για το άλμπουμ του, "Station to Station".David Bowie: 7 Wild Quotes From the 'Station to Station' Era - Rolling Stone Η συνεργασία τους κύλησε τόσο καλά, που μετακόμισαν στο Βερολίνο στα τέλη του 1976, όπου ο Ποπ υπέγραψε στην RCA.

Ο Ποπ κυκλοφόρησε τα άλμπουμ "The Idiot" και "Lust for Life" μέσα στο 1977, τα οποία μπήκαν στο βρετανικό Top-30 και πούλησαν καλύτερα από όλα τα άλμπουμ των Stooges.Classic Albums: Iggy Pop - The Idiot | Features | Clash Magazine Ο Μπόουι ακολούθησε τον Ποπ στην παγκόσμια περιοδεία του παίζοντας πλήκτρα και το ζωντανά ηχογραφημένο "TV Eye Live 1977" προέκυψε από αυτή τη συνεργασία.TV Eye: Live 1977 - Iggy Pop | Songs, Reviews, Credits | AllMusic

Το 1978, υπέγραψε στην Arista και συνεργάστηκε με τον Ουίλιαμσον για το άλμπουμ "New Values",New Values - Iggy Pop | Songs, Reviews, Credits | AllMusic την πρώτη από μία σειρά κυκλοφοριών με μπερδεμένο ηχητικό μοτίβο, όπως τα "Soldier" του 1980,Soldier - Iggy Pop | Songs, Reviews, Credits | AllMusic "Party" του 1981 και "Zombie Birdhouse" του 1982.Party - Iggy Pop | Songs, Reviews, Credits | AllMusicZombie Birdhouse - Iggy Pop | Songs, Reviews, Credits | AllMusic Το 1982, ο Ποπ έγραψε την αυτοβιογραφία του με τίτλο I Need More και αποσύρθηκε για ένα διάστημα με σκοπό να αντιμετωπίσει τα προβλήματα ναρκωτικών του. Ο Μπόουι γνώρισε μεγάλη επιτυχία με το κομμάτι "China Girl", μία από κοινού τους σύνθεση που είχε κυκλοφορήσει αρχικά στο άλμπουμ "The Idiot".China Girl by David Bowie Songfacts

Ο τραγουδιστής επανήλθε στο προσκήνιο το 1986, υπογράφοντας στην A&M και κυκλοφορώντας τον δίσκο "Blah-Blah-Blah", με παραγωγό και πάλι τον Μπόουι.Iggy Pop's Blah-Blah-Blah: 30 Years Old Today | movingtheriver.com Στο άλμπουμ συμπεριλαμβανόταν η πρώτη του επιτυχία στις Ηνωμένες Πολιτείες, το κομμάτι "Real Wild Child (Wild One)".Real Wild Child (Wild One) by Iggy Pop Songfacts Δύο χρόνια αργότερα, πειραματίστηκε με το hard rock/heavy metal ύφος στο άλμπουμ "Instinct",Instinct - Iggy Pop | Songs, Reviews, Credits | AllMusic αλλά η μεγάλη του επιτυχία ήλθε το 1990, όταν κυκλοφόρησε το άλμπουμ "Brick by Brick", μαζί με το σινγκλ "Candy", όπου συνεργάστηκε με την Κέιτ Πίρσον των B-52's.

Η μουσική του Ποπ και των Stooges έγινε και πάλι επίκαιρη με την άνοδο της δημοτικότητας του grunge και ο Ίγκι Ποπ κυκλοφόρησε τον δίσκο "American Caesar",American Caesar - Iggy Pop | Songs, Reviews, Credits | AllMusic ενώ τρία χρόνια αργότερα επιχείρησε να επαναφέρει τη μουσική προσέγγιση των Stooges με το άλμπουμ "Naughty Little Doggie", χωρίς να γνωρίσει την εμπορική επιτυχία που είχε στις προηγούμενες κυκλοφορίες του.Naughty Little Doggie - Iggy Pop | Songs, Reviews, Credits | AllMusic Την ίδια χρονιά, επανεκδόθηκε το τραγούδι "Lust for Life" για το σάουντρακ της ταινίας Trainspotting, δίνοντας του μία Top-30 επιτυχία στο Ηνωμένο Βασίλειο.Lust For Life by Iggy Pop Songfacts

Κατά τη δεκαετία του '90, ο Ποπ έπαιξε σε διάφορες ταινίες όπως Ο παίδαρος (Cry-Baby), Ο νεκρός (Dead Man) και Το κοράκι στην πόλη των αγγέλων (The Crow II: City of Angels), όπως και στην τηλεοπτική σειρά The Adventures of Pete & Pete. Επίσης, η ταινία του 1998 με τίτλο Velvet Goldmine ήταν βασισμένη στη σχέση του Ποπ με τον Μπόουι στις αρχές της δεκαετίας του '70.

Το 1999, ο Ποπ υπήρξε το αντικείμενο ενός επεισοδίου του ντοκιμαντέρ Behind the Music του VH1, ενώ παράλληλα κυκλοφόρησε τον δίσκο "Avenue B",Avenue B - Iggy Pop | Songs, Reviews, Credits | AllMusic ακολουθούμενο από το "Beat 'Em Up", δύο χρόνια αργότερα.Iggy Pop: Beat 'Em Up Album Review | Pitchfork

Επανένωση των Stooges
Το 2003, συνεργάστηκε με τους Ρον και Σκοτ Άστον για τέσσερα κομμάτια του άλμπουμ του "Skull Ring", αλλά και για την περιοδεία του δίσκου, όπου το set list κατακλυζόταν από κομμάτια των Stooges.Skull Ring - Rolling Stone Την ίδια χρονιά, ο Ποπ έπαιξε στην ταινία Καφές και τσιγάρα (Coffee and Cigarettes) του Τζιμ Τζάρμους και το 2005 κυκλοφόρησε την συλλογή "A Million in Prizes: The Anthology", με 37 τραγούδια απ' όλη του την καριέρα.Iggy Pop - A Million In Prizes: The Anthology (CD) at Discogs

Στα επόμενα χρόνια συμμετείχε στο κομμάτι "Punkrocker" των Teddybears, τραγούδησε διάφορα κομμάτια της Μαντόνα για το Rock and Roll Hall of Fame και εμφανίστηκε σε διάφορες διαφημίσεις της ασφαλιστικής εταιρείας Swiftcover. Με τους Stooges, κυκλοφόρησε το άλμπουμ "The Weirdness", αλλά το 2009 ο Ρον Άστον πέθανε λόγω καρδιακής προσβολής.

Ο Ποπ κυκλοφόρησε το άλμπουμ "Préliminaires" το 2009, εμπνευσμένο από τη μουσική τζαζ και το έργο του Γάλλου μυθιστοριογράφου Μισέλ Ουελμπέκ.When Iggy Pop met Michel Houellebecq: They admitted that they were die-hard fans of one another Το 2010, εντάχθηκε μαζί με τους Stooges στο Rock and Roll Hall of Fame.The Stooges | Rock & Roll Hall of Fame Συνέχισε να περιοδεύει μαζί τους ως το 2011, σταματώντας για να ηχογραφήσει το "Après" του 2012.Iggy Pop: AprÃ¨s - album review | Louder Than War

Τον Απρίλιο του 2013, κυκλοφόρησε το πέμπτο στούντιο άλμπουμ των Stooges με τίτλο "Ready to Die", μπαίνοντας στο Top-100 και στις δύο πλευρές του Ατλαντικού.Iggy And The Stooges* - Ready To Die (Vinyl, LP, Album) at Discogs Παρ' όλα αυτά, ο Σκοτ Άστον πέθανε το 2014,Iggy and the Stooges Drummer Scott Asheton Dead at 64 - Rolling Stone με τον Ποπ να περιοδεύει στη Βόρεια Αμερική το 2015 ως σόλο καλλιτέχνης.

Το 2016, συνεργάστηκε με τον Τζος Χόουμ για τον δίσκο "Post Pop Depression", ο οποίος ακολουθήθηκε από μία ακόμη περιοδεία.http://www.allmusic.com/album/post-pop-depression-mw0002911693

O Ίγκι Ποπ εμφανίστηκε ζωντανά στην Αθήνα, στην Πλατεία Νερού, το 2019 και το 2022.

 Δισκογραφία 
ΈτοςΆλμπουμΗΠΑΑγγλίαIGGY POP - Official Charts CompanyIGGY POP & THE STOOGES | full Official Chart History 1969  The Stooges (με τους Stooges)  106  - 1970  Fun House (με τους Stooges)  -  - 1973  Raw Power (με τους Stooges)  182  44 1977  The Idiot  72  30 Lust for Life  120  28 1979  New Values  180  60 1980  Soldier  125  62 1981  Party  166  - 1982  Zombie Birdhouse  -  - 1986  Blah-Blah-Blah  75  43 1988  Instinct  110  61 1990  Brick by Brick  90  50 1993  American Caesar  -  43 1996  Naughty Little Doggie  -  77 1999  Avenue B  -  105 2001  Beat 'Em Up  -  - 2003  Skull Ring  -  - 2007  The Weirdness (με τους Stooges)  130  81 2009  Préliminaires  187  200 2012  Après  -  - 2013  Ready to Die (με τους Stooges)  96  77 2016  Post Pop Depression  17  5

Ζωντανές ηχογραφήσεις
 TV Eye Live 1977 (1978)
 Live in San Fran 1981 (1983)
 Roadkill Rising: The Bootleg Collection 1977-2009 (2011)
 Live at the Old Waldorf: San Francisco – November 27, 1979(2011)
 Post Pop Depression: Live at the Royal Albert Hall (2016)Συλλογές
 Nude & Rude: The Best of Iggy Pop (1996)
 Pop Music (1996)
 A Million in Prizes: The Anthology (2005)

Παραπομπές

 Πηγές 
 Iggy Pop | Biography & History | AllMusic
 Iggy Pop - Drummer, Guitarist, Singer - Biography.com
 Iggy Pop | Rolling Stone 

 Εξωτερικοί σύνδεσμοι 

 iggypop.com
 Iggy Pop - Facebook
 Iggy Pop Official - YouTube
 Iggy Pop Official (@iggypopofficial) • Instagram
 iggypop.org
 Iggy and the Stooges: News
 Iggy Pop (@IggyPop) | Twitter
 Iggy Pop - New Songs, Playlists & Latest News - BBC Music


Κατηγορία:Μέλη των Stooges
Κατηγορία:Αμερικανοί κιθαρίστες
Κατηγορία:Αμερικανοί τραγουδιστές
Κατηγορία:Αμερικανοί συνθέτες
Κατηγορία:Ροκ μουσικοί
Κατηγορία:Νικητές Kerrang! Awards